ഉമ്മന് ചാണ്ടിക്ക് ആഘോഷങ്ങളില്ലാതെ 78ാം പിറന്നാള് കോട്ടയം: മുന് മുഖ്യമന്ത്രി ഉമ്മന് ചാണ്ടിക്ക് ആഘോഷങ്ങളില്ലാതെ 78ാം പിറന്നാള്. ജന്മദിനത്തില് പതിവുപോലെ രാവിലെ പുതുപ്പള്ളിയിലെ പള്ളിയില് പ്രാര്ഥിച്ചു. തുടര്ന്ന് വീട്ടിലെ ആള്ക്കൂട്ടത്തിന് നടുവില് എത്തി പരാതികള് സ്വീകരിച്ചു. പ്രവര്ത്തകര്ക്ക് പറയാനുള്ളതുകേട്ടു.മുന് ബ്ലോക്ക് പഞ്ചായത്ത് അംഗം ബെറ്റിയുടെ മകള് ജിസ്മി തെന്റ 10ാം പിറന്നാള് ഉമ്മന് ചാണ്ടിക്കൊപ്പം ആഘോഷിക്കാന് എത്തിയിരുന്നു. തുടര്ന്ന് ജിസ്മിക്കൊപ്പം കേക്ക് മുറിച്ചു. സംഘടന തെരഞ്ഞെടുപ്പ് പാര്ട്ടിക്ക് ഉണര്വ് നല്കുമെന്ന്, കാണാനെത്തിയ മാധ്യമപ്രവര്ത്തകരുടെ ചോദ്യങ്ങള്ക്ക് മറുപടിയായി അദ്ദേഹം പറഞ്ഞു. തുടര്ന്ന് മണ്ഡലത്തിലെ വിവിധ പരിപാടികളില് പങ്കെടുത്തു. നിരവധി പേര് ആശംസകളുമായി എത്തിയിരുന്നു. മന്ത്രി ആന്റണി രാജു ഫോണില് വിളിച്ച് ആശംസ അറിയിച്ചു. കോണ്ഗ്രസ് നേതാക്കളായ കെ.സി. വേണുഗോപാല്, പി.സി. വിഷ്ണുനാഥ്, ടി. സിദ്ദീഖ് തുടങ്ങിയവര് ഫേസ്ബുക്കില് ആശംസ കുറിച്ചു. നിയമസഭ സാമാജികത്വത്തിെന്റ സുവര്ണജൂബിലി ആഘോഷങ്ങള്ക്കിടെയാണ് ഇത്തവണത്തെ പിറന്നാള്. മുന് പ്രധാനമന്ത്രി ഇന്ദിര ഗാന്ധിയുടെ രക്തസാക്ഷി ദിനംകൂടി ആയതിനാല് 1984 മുതല് ഉമ്മന് ചാണ്ടി പിറന്നാള് ആഘോഷിക്കാറില്ല. 1943 ഒക്ടോബര് 31ന് പുതുപ്പള്ളി കരോട്ട് വള്ളക്കാലില് കെ.ഒ. ചാണ്ടിയുടെയും ബേബി ചാണ്ടിയുടെയും മകനായി കോട്ടയം ജില്ലയിലെ കുമരകത്താണ് ഉമ്മന് ചാണ്ടിയുടെ ജനനം.